L E G E

pentru modificarea articolului 79 din Codul de executare a sancţiunilor de drept penal

Parlamentul adoptă prezenta lege organică.  

Articol unic. – Alineatele (9) şi (11) ale articolului 79 din Codul de executare a sancţiunilor de drept penal nr.1524-XII din 22 iunie 1993 (Monitorul Parlamentului Republicii Moldova, 1994, nr.1, art.1), cu modificările ulterioare, vor avea următorul cuprins: 

"(9) În cazul încălcării de către condamnaţi a cerinţelor regimului de executare a pedepsei, pentru care le-au fost aplicate sancţiuni disciplinare, calculul zilelor de muncă se suspendă pe perioada acţiunii pedepsei aplicate.";

"(11) Compensarea privilegiată a zilelor de muncă nu se aplică:

a) persoanelor condamnate la detenţiune pe viaţă;

b) recidiviştilor deosebit de periculoşi;

c) persoanelor care, executînd pedeapsa privativă de libertate, au comis infracţiuni intenţionate;

d) persoanelor anterior condamnate mai mult de două ori la privaţiune de libertate pentru infracţiuni intenţionate, dacă condamnarea pentru infracţiunea precedentă nu este ridicată sau stinsă în modul stabilit de legislaţia în vigoare."

